MLJET – Nije prvi put da Talijani ulaze u hrvatsko teritorijalno more da bi krali ribu i devastirali morsko dno. A nije ni rijetko da koriste loše vremenske uvjete kako bi se okuražili ući dobro unutar tuđeg dvorišta, što upravo rade 10-ak NM od otoka Mljeta.

Na interaktivnom sustavu za praćenje plovila, može se vidjeti kako je ribarski brod “Tonia” iz talijanske luke Molfetta ravnom putanjom ciljano išao u hrvatske vode kako bi se tamo zadržali neko vrijeme i naposljetku približili graničnom prostoru kako bi na vrijeme mogli pobjeći.

Iz Facebook grupe “Zaustavimo devastaciju Jadrana” prijavili su slučaj dubrovačkoj policiji koja je prema napisima grupe upoznata s događajem i da ih prate. Postupanje je, kažu, u tijeku. Međutim, sustav u ovom trenutku ne prepoznaje aktivne brodove hrvatske Obalne straže u blizini, a Tonia i dalje ruje malo po ZERP-u, malo u hrvatskim teritorijalnim vodama. Talijanima valovi, izgleda, ne smetaju.

PROČITAJTE JOŠ ČLANAKA O TALIJANSKOM KRIVOLOVU

D.G.